

Noraksts

Cēsu novada domes

sēde 12.06.2025.

protokols Nr.6, 34.punkts

LĒMUMS

Cēsīs, Cēsu novadā

12.06.2025. Nr.251

**Par pašvaldības nekustamā īpašuma Meldru iela 12, Sarkaņi,**

**Liepas pagastā , Cēsu novadā, nodošanu atsavināšanai un otrās izsoles noteikumu apstiprināšanu**

Ziņo J.Rozenbergs, domes priekšsēdētājs

 Cēsu novada dome iepazīstas ar informāciju par pašvaldības nekustamā īpašuma Meldru iela 12, Sarkaņi , Liepas pagastā, Cēsu novadā, izsoles noteikumu projektu.

Izvērtējot domes rīcībā esošo informāciju, konstatēts, ka:

1. Nekustamais īpašums Meldru iela 12, Sarkaņos, Liepas pagastā, Cēsu novadā, kadastra Nr. 4260 005 0177, sastāv no apbūvētas zemes vienības ar kadastra apzīmējumu 4260 005 0177 0,3439 ha platībā un daudzdzīvokļu dzīvojamās ēkas ar kadastra apzīmējumu 4260 005 0177 001 366,2 m2 platībā, kurai VZD kadastra informācijas sistēmā reģistrēts galvenais lietošanas veids- daudzdzīvokļu 1-2 stāvu māja, triju vai vairāku dzīvokļu māja.
2. Nekustamais īpašums Meldru iela 12, Sarkaņi , Liepas pagastā, Cēsu novadā, pieder Cēsu novada pašvaldībai, pamatojoties uz Administratīvo teritoriju un apdzīvoto vietu likuma 6.pantu, 1.pielikuma 14.punktu kā Priekuļu novada pašvaldības tiesību, saistību un mantas pārņēmējai, reģistrēts Liepas pagasta zemesgrāmatā 13.06.2017., nodalījuma nr.100000568056.
3. Saskaņā ar Publiskas personas mantas atsavināšanas likuma (turpmāk tekstā – Atsavināšanas likums) 3.panta pirmās daļas 1.punktu publiskas personas nekustamo mantu var atsavināt, pārdodot izsolē. Savukārt, minētā panta otrā daļa nosaka - publisku personu mantas atsavināšanas pamatveids ir mantas pārdošana izsolē.
4. Atsavināšanas likuma 4.panta pirmā daļa nosaka - valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.
5. Publisko personu mantas atsavināšanas likuma 10.panta pirmās daļas regulējums nosaka, ka izsoles noteikumus apstiprina attiecīgās atvasinātas publiskas personas lēmējinstitūcija.
6. 2025.gada 24.augustā saņemts SIA “Invest Cēsis” iespējamais nekustamā īpašuma tirgus maksas novērtējums, kas ir noteikts 50 500,00 EUR, fiskālā kadastrālā vērtība 31.01.2025. ir 2397,00 EUR (divi tūkstoši trīs simti deviņdesmit septiņi eiro, 00 centi), universālā kadastrālā vērtība ir 1733,00 (viens tūkstotis septiņi simti trīsdesmit trīs eiro, 00 centi), bilances vērtība pēc grāmatvedības datiem 367,37 EUR.
7. Saskaņā ar elektronisko izsoļu organizētāja Tiesu administrācijas 2025. gada 29.aprīļa aktu Nr.4046728/0/2025-AKT, izsoles noteikumos noteiktajā termiņā nav reģistrējies neviens izsoles dalībnieks un saskaņā ar nekustamā īpašuma izsoles noteikumu 6.1. punkta 6.1.1. apakšpunktu izsole atzīstama par nenotikušu.
8. Publisko personu mantas atsavināšanas likuma 32.panta pirmās daļas regulējums nosaka, ka, ja nekustamā īpašuma pirmajā izsolē neviens nav pārsolījis izsoles sākumcenu, var rīkot otro izsoli ar augšupejošu soli, kurā institūcija, kas organizē nekustamā īpašuma atsavināšanu, var pazemināt izsoles sākumcenu ne vairāk kā par 20 procentiem

Pamatojoties uz Pašvaldību likuma 10. panta 16. punktu un 73. panta ceturto daļu, atbilstoši “Publiskas personas mantas atsavināšanas likuma” 10.pantam, Cēsu novada pašvaldības Attīstības un teritorijas plānošanas komisijas 13.05.2025. atzinumu (protokols Nr.18), Cēsu novada domes Finanšu komitejas 05.06.2025. atzinumu (protokols Nr.6), Cēsu novada dome, ar 17 balsīm - par (Andris Melbārdis , Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Ķipurs, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Nodot atsavināšanai izsolē ar augšupejošu soli un apstiprināt Cēsu novada pašvaldības nekustamā īpašuma Meldru iela 12, Sarkaņi , Liepas pagastā, Cēsu novadā, kadastra Nr.4260 005 0177, otrās elektroniskās izsoles noteikumus.
2. Noteikt otrās izsoles sākuma cenu – 40 400,00 EUR (četrdesmit tūkstoši četri simti euro un 00 centi).
3. Atbildīgā par lēmuma izpildi Cēsu novada Priekuļu apvienības pārvaldes nekustamā īpašuma speciāliste L.S.Berovska.
4. Kontrole par lēmumu izpildi Cēsu novada Priekuļu apvienības pārvaldes vadītājai E.Šīrantei.

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs

Cēsu novada Centrālās administrācijas

Administrācijas biroja vecākais sekretārs I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Cēsu novada domes

12.06.2025.lēmumam Nr.251

Apstiprināts

ar Cēsu novada domes

12.06.2025.lēmumu Nr.251

**Cēsu novada pašvaldības**

**nekustamā īpašuma Meldru iela 12, Sarkaņi , Liepas pagastā, Cēsu novadā,**

**kadastra Nr.4260 005 0177**

**ATKĀRTOTAS IZSOLES NOTEIKUMI**

1. **Vispārīgie noteikumi**
	1. **Otrā elektroniskā izsolē ar augšupejošu soli, saskaņā ar Publiskas personas mantas atsavināšanas likumu, 100% par EUR tiek pārdots Cēsu novada pašvaldībai piederošais nekustamais īpašums ar nosaukumu Meldru iela 12, Sarkaņi , Liepas pagastā, Cēsu novadā, kadastra Nr.4260 005 0177, kas sastāv no vienas zemes vienības ar kadastra apzīmējumu 4260 005 0177 ar kopējo platību 0,3439 ha platībā un daudzdzīvokļu dzīvojamās ēkas ar kadastra apzīmējumu 4260 005 0177 001 366,2 m2 platībā, kurai VZD kadastra informācijas sistēmā reģistrēts galvenais lietošanas veids- daudzdzīvokļu 1-2 stāvu māja, triju vai vairāku dzīvokļu māja.**
	2. Pašvaldības īpašuma tiesības nostiprinātas Vidzemes rajona tiesasLiepas pagasta zemesgrāmatas nodalījumā Nr. 100000568056.
	3. Nekustamā īpašuma izsoles nosacītā sākuma cena – 40 400,00 EUR (četrdesmit tūkstoši četri simti euro un 00 centi).
	4. Izsoles solis – 500,00 EUR (pieci simti *euro* un 00 centi).
	5. Izsoles mērķis - pārdot nekustamo īpašumu par iespējami augstāko cenu, nosakotpretendentu, kas šādu cenu piedāvās, elektroniskā izsolē.
	6. Izsole notiks elektronisko izsoļu vietnē.
	7. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem, Publiskas personas mantas atsavināšanas likumu un pašvaldības saistošajiem noteikumiem.
2. **Informācijas publicēšanas kārtība**
	1. Informācija (sludinājums) par izsoli tiek publicēta Latvijas Republikas oficiālajā izdevumā „Latvijas Vēstnesis”, laikrakstā „Druva”, Cēsu novada informatīvajā izdevumā „Cēsu novada vēstis”, pašvaldības tīmekļvietnē www.cesunovads.lv un elektronisko izsoļu vietnē [www.izsoles.ta.gov.lv](http://www.izsoles.ta.gov.lv).

**3. Izsoles dalībnieki**

* 1. Par izsoles dalībnieku var kļūt jebkura fiziska vai juridiska persona, kurai ir tiesības iegūt nekustamo īpašumu ar lauksaimniecībā izmantojamo zemi Latvijas Republikā.
	2. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
	3. Visiem pretendentiem, kuri vēlas piedalīties izsolē, 20 (divdesmit) dienu laikā no Īpašuma izsoles sludinājumā norādītā izsoles sākuma datuma jāiemaksā nodrošinājums 10 % apmērā no nekustamā īpašuma nosacītās izsoles sākuma cenas, tas ir 4 040,00 EUR (četri tūkstoši četrdesmit *euro* un 00 centi) ar norādi „Izsoles nodrošinājums otrai elektroniskai izsolei nekustamajam īpašumam Meldru iela 12, Sarkaņi, Liepas pagastā”, Cēsu novada pašvaldības norēķinu kontā.
	4. Nodrošinājums izsoles dalībniekiem jāiemaksā Cēsu novada pašvaldības norēķinu kontā:

A/S SEB Banka, konta Nr. LV51 UNLA 0004 0131 3083 5;

A/S Swedbank, konta Nr. LV36 HABA 0001 4020 3883 7;

A/S Citadele banka, konta Nr. LV60 PARX 0002 6785 6001 7;

A/S Luminor Bank, konta Nr. LV73 RIKO 0002 0131 0575 1.

* 1. Ja izsoles dalībnieks vēlas izmantot nekustamā īpašuma pirmpirkuma tiesības, viņam jāiesniedz iesniegums pašvaldībai, kurā norādīts pirmpirkuma tiesību pieteikšanas fakts un pamats.
1. **Izsoles norise**
	1. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>.
	2. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā nodrošinājuma naudu šajos noteikumos norādītajā apmērā un termiņā, kā arī maksu par dalību izsolē vietnes administratoram normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotu rēķinu.
	3. Izsoles rīkotājs autorizē izsoles pretendentu dalībai izsolē, kurš izpildījis visus izsoles priekšnoteikumus.
	4. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
	5. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa t.i. par 500,00 EUR ( pieci simti *euro*, 00 centi), vai ir mazāks par iepriekš reģistrētajiem solījumiem vai vienāds ar tiem.
	6. Reģistrētos solījumus nevar atsaukt vai mainīt.
	7. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama pašvaldībai un izsoles dalībniekiem.
	8. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
	9. Izsole noslēdzas 30 (trīsdesmitajā) dienā no Īpašuma izsoles sludinājuma norādītā izsoles sākuma datuma plkst.13:00, bet, ja 30 (trīsdesmitā) diena iekrīt brīvdienā vai svētku dienā, - nākamajā darbadienā līdz plkst.13:00. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
	10. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13:00.
	11. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
	12. Izsoles dalībniekiem, kuri nav nosolījuši nekustamo īpašumu, septiņu darba dienu laikā tiek atmaksāts nodrošinājums, ja izsoles dalībnieks ir izpildījis izsoles noteikumos fiksētās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
	13. Elektronisko izsoļu vietnē elektroniski sagatavotais akts uzskatāma par nodomu protokolu un tam ir informatīvs raksturs.
2. **Līguma slēgšanas un norēķina kārtība**
	1. Izsoles dalībniekam, kurš nosolījis visaugstāko cenu, viena mēneša laikā no izsoles dienas ir jānomaksā summa, ko veido starpība starp nosolīto cenu un drošības naudu. Izsoles dalības maksa netiek ieskaitīta norēķinos par nosolīto nekustamo īpašumu.
	2. Ja izsoles dalībnieks mēneša laikā no izsoles dienas nav nomaksājis rēķinus, viņš zaudē tiesības uz nekustamā īpašuma pirkšanu. Drošības nauda attiecīgajam izsoles dalībniekam netiek atmaksāta. Izsoles komisija informē par šo faktu Cēsu novada Priekuļu apvienības pārvaldi un piedāvā nekustamo īpašumu pirkt izsoles dalībniekam, kas izsolē nosolījis nākamo augstāko cenu un šim izsoles dalībniekam 10 (desmit) darbadienu laikā no paziņojuma saņemšanas dienas paziņot izsoles rīkotājam par Īpašuma pirkšanu par viņa nosolīto augstāko cenu, vienlaicīgi ar paziņojuma iesniegšanu par īpašuma pirkšanu veicot pilnu norēķinu.
	3. Cēsu novada domes izpilddirektore piecu darba dienu laikā pēc elektroniskā izsoles akta sagatavošanas apstiprina izsoles rezultātus.
	4. Septiņu dienu laikā pēc izsoles rezultātu apstiprināšanas domē persona, kas nosolījusi objektu, paraksta pirkuma līgumu.
	5. Visas izmaksas, kas saistītas ar nekustamā īpašuma reģistrāciju uz pircēja vārda, sedz nekustamā īpašuma ieguvējs.
3. **Nenotikusi izsole**

6.1. Izsole atzīstama par nenotikušu, ja:

6.1.1 izsolei nav pieteicies neviens izsoles dalībnieks;

6.1.2. neviens no izsoles dalībniekiem, kas pieteicies izsolei, nepārsola sākumcenu;

 6.1.3. nosolītājs nav samaksājis nosolīto cenu;

 6.1.4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

6.2. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs

Cēsu novada Centrālās administrācijas

Administrācijas biroja vecākais sekretārs I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU